陳德霖

陳德霖係前任香港金融管理局總裁同埋前任香港特別行政區行政長官辦公室主任。

簡歷
陳德霖中學喺皇仁書院畢業，大學喺香港中文大學社會學系畢業，獲社會科學學士，之後喺1976年加入香港政府政務職系。

1991年，陳德霖出任香港外匯基金管理局副局長。1993年香港金融管理局成立嗰陣，陳德霖出任助理總裁，喺1996年晉升為副總裁；佢喺12年任期之內推動咗多項重要嘅金融政策同項目，包括發展香港金融基建、引入人民幣銀行業務到香港，同埋促進亞洲中央銀行區域金融合作。

1998年亞洲金融風暴，佢喺香港政府為咗穩定金融體系而作出嘅入市行動嘅過程之中擔任重要角色。

2005年12月至2007年6月，佢出任渣打銀行亞洲區副主席。2007年7月獲得委任為香港行政長官辦公室主任。2006年，陳德霖創立咗智經研究中心。

2009年7月17號，財政司司長曾俊華公布陳德霖由2009年10月1號開始接替任志剛出任香港金融管理局總裁，合約為期5年。2014年3月20號，政府公布陳德霖續任香港金融管理局總裁，合約為期5年，2014年10月1號生效。

2019年7月25號，財政司司長陳茂波宣佈委任余偉文接替退休嘅陳德霖做香港金融管理局總裁，10月1號生效。

個人榮譽 
 太平紳士
 銀紫荊星章
 香港中文大學榮譽院士
 太平紳士
 太平紳士
 金紫荊星章
 香港中文大學傑出校友
 香港城市大學榮譽工商管理學博士
 嶺南大學榮譽工商管理學博士

攷

類:前香港政府官員
類:嶺南大學 (香港) 榮譽博士
類:香港城市大學榮譽博士
類:香港中文大學榮譽院士
香港中文大學舊生
德霖